钦定古今图书集成/明伦汇编/氏族典/第035卷 > 《廖用贤尚友录》 > 龚楫
## 钦定古今图书集成/明伦汇编/氏族典/第035卷 > 《廖用贤尚友录》 > 龚楫

按《宋史龚楫传》：“楫字济道，兵部侍郎原之孙，世以儒
学显，楫懦如不胜衣。建炎初，闻金人陷郡县，辄忿恚
不食，念有以自见而不可得。兀术据和州，以偏师万
人筑堡新塘，遏绝濡须之路。楫率家僮百馀人袭之
乡里从者三千馀人，获千户二，系累者数百人，辎重
称是。纵遣所掠州民父母妻子，将归于滁、和镇抚司”，
遇金兵大至，乃取道圩上。金骑兵据其冲，不得前，众
多赴水死。楫麾其众曰：“今日斗死，亦足称义士，自弃
沟渎无益也。”战败，为金人所获，犹挺剑刺其一人，骂
不绝口，金人脔割之，年二十二。